I lo Junta de Ciències Naturals de Barcelona 



dència d'Estudiants, dels Laboratoris d'investigació i per sobre 

 de tot la protectora decidida, ferma, del Museu Nacional de 

 Ciències Naturals. Per això ens considerem tan honrats amb la 

 delegació que d'aquest tenim entre nosaltres, i el missatge de sa- 

 lutació del qual, tan sincer com eloqüent, ens ha llegit el profes- 

 sor Hernàndez-Pacheco. Rebeu, senyor professor, amb els vostres 

 companys Drs. Lozano, Cabrera i Bolívar, l'expressió del nostre 

 més pregon agraïment; i quan, de retorn al vostre Museu, des- 

 prés d'aquestes hores, que nosaltres trobarem sempre excessi- 

 vament breus, que hem passat plegats, vos trobeu altra volta 

 entre els vostres treballs endinsats en els alts estudis que tan 

 vos honren i ens honren a tots, vos preguem que no oblideu el 

 nostre desig de col•laboració ferma, franca i lleial en propòsits 

 comuns que guien a totes dues Corporacions. D'una manera espe- 

 cial vos prec que feu present al mestre de tots, el director insigne 

 del Museu de Madrid, professor Ignasi Bolívar, la nostra més 

 entusiasta salutació i coral agraïment. 



* 

 * * 



El Secretari vos ha donat compte de les adhesions rebudes 

 i representacions acreditades. A mi no em toca més que agrair- 

 vos a tots el vostre concurs i el relleu que amb la vostra pre- 

 sència doneu a la nostra festa. 



A les entitats i organitzacions catalanes no tinc de dir-los 

 res més; formem tots un bloc cultural que podem condensar 

 en les paraules «tots per a un i un per a tots». Grans mercès 

 per la vostra adhesió. 



De fora haig d'anomenar entre les espanyoles el ja citat Mu- 

 seu Nacional, la Real Sociedad Espafiola de Historia Natural, el 

 Laboratori biològic de Palma de Mallorca, l'Estació Marina de 

 Santander. Rebin totes elles, amb les altres adherides i perso- 

 nalitats associades, nostre més sincer reconeixement. 



